CELEX: C2006/010/31
Language: lv
Date: 2006-01-14 00:00:00
Title: Lieta C-409/05: Prasība pret Grieķijas Republiku, ko Eiropas Kopienu Komisija iesniedza  2005. gada 21. novembrī

14.1.2006   
            
            
               LV
            
            
               Eiropas Savienības Oficiālais Vēstnesis
            
            
               C 10/16
            
         Prasība pret Grieķijas Republiku, ko Eiropas Kopienu Komisija iesniedza 2005. gada 21. novembrī
   (Lieta C-409/05)
   (2006/C 10/31)
   tiesvedības valoda — grieķu
   Eiropas Kopienu Tiesā 2005. gada 21. novembrī izskatīšanai ir iesniegta prasība pret Grieķijas republiku, ko cēla Eiropas Kopienu Komisija, kuru pārstāv D. Triandafyllou, juriskonsults, un G. Wilms, Komisijas juridiskā dienesta pārstāvis, kas norādīja adresi Luksemburgā.
   Prasītājas prasījumi Tiesai ir šādi:
   
               —
            
            
               atzīt, ka, atsakoties aprēķināt un samaksāt pašu resursus, kas nav saņemti sakarā ar militārā aprīkojuma ievešanu, kuri atbrīvoti no muitas nodevām, un atsakoties maksāt kavējuma procentus par Komisijai nepārskaitītajiem pašu resursiem, Grieķijas Republika nav izpildījusi pienākumus, ko tai uzliek 2., 9., 10. un 11. pants Regulā (EK) Nr. 1552/89 (1) par laiku līdz 2000. gada 31. maijam un Regulā (EK) Nr. 1150/2000 (2) par turpmāko laiku;
            
         
               —
            
            
               piespriest Grieķijas Republikai atlīdzināt tiesāšanās izdevumus.
            
         Pamati un galvenie argumenti
   
               —
            
            
               Atbildētāja nav pierādījusi, ka muitas nodevu maksājumi pēc samazinātas (vai nulles) likmes būtiski ierobežotu valsts aizsardzību EKL 296. panta nozīmē.
            
         
               —
            
            
               Militārā slepenība neatbrīvo no principiālā pienākuma aprēķināt un maksāt attiecīgās muitas nodevas.
            
         
               —
            
            
               Atbildētāja nevar atsaukties uz tiesisko paļāvību tā apsvēruma dēļ, ka procedūra ir uzsākta ar nokavēšanos.
            
         
               —
            
            
               Finanšu pienākumu nepildīšana pret Kopienu ir nelojāla attieksme pret citām dalībvalstīm.
            
         
      (1)  OV L 155, 07.06.1989., 1. lpp.
   
   
      (2)  OV L 130, 31.05.2000., 1. lpp.